Ved samløpet ligger Sefid Rud-demningen med et magasin på 1860 millioner m³. Etter demningen bryter Sefid Rud gjennom Elburzfjellene i et trangt gjel. Nord for fjellene renner Sefid Rud gjennom slettelandet i Gilan og passerer nær Rasht. Til slutt danner elva et stort delta der den munner ut i Det kaspiske hav. Kaspiørret, stør, barber og mort vandrer opp i Sefid Rud fra Det kaspiske hav for å gyte.